Engure vald

Engure vald (läti keeles Engures pagasts) on vald Lätis Tukumsi piirkonnas Liivi lahe kaldal. Vald piirneb sama piirkonna Smārde, Zentene, Sēme ja Lapmežciemsi vallaga ning Talsi piirkonna Mērsragsi ja Ķūļciemsi vallaga.

Valla pindala on 133 km². 2016. aasta seisuga elas seal 2571 inimest. Valla keskus on Engure küla, vallamaja asub aadressil Jūras iela 85. Vallavanem on Baiba Pļaviņa.

Ajalugu

Vald on kujunenud Engure mõisa (Angern) maale, ka selle vana saksakeelne nimekuju oli Angern. Aastal 1935 oli Engure valla pindala 108,8 km².Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. Aastal 1945 moodustati vallas Engure, Bērzciemsi ja Plieņi külanõukogu, vald likvideeriti aastal 1949. Aastal 1951 liideti Engure külanõukoguga likvideeritav Bērzciemsi külanõukogu. Aastal 1954 liideti sellega Slocene külanõukogu, mille koosseisu oli varem arvatud Plieņi külanõukogu. Aastal 1990 moodustati Engure külanõukogust Engure vald. 2009. aastast kuulus vald Engure piirkonda, aastal 2021 liideti see aga Tukumsi piirkonnaga.
Loodus

Vald asub Liivi lahe kaldal. Rannajoone pikkus on 44 kilomeetrit. Põhjas ulatub vald Engure järveni.

Looduskaitse all on Kalēji mänd, Klapkalnciemsi sanglepp, Draudzība männid ja Igors Medņi dendropark, lisaks kasvab vallas arvukalt nimetuid looduskaitsealuseid põlispuid. Vallas asuvad 52 ha suurune Plieņciemsi luidete hoiuala ja 15 ha suurune Apšuciemsi madalsoo hoiuala, valla põhjaosa jääb Engure järve maastikukaitsealale ja lõunaosa Ķemeri rahvusparki. Piirkonna rannik jääb Riia lahe läänekalda kaitstavale merealale.

Kaitstavad objektid

Kultuurimälestistest on regionaalse kaitse all Lielkristi, Andricase ja Skarase talud, Engure linnamägi ehk Marija või Kirikumägi, Engure luteri kirik ja kogudusemaja.

Asustus

Aastal 2011 elas vallas 2337 lätlast, 77 venelast, 5 valgevenelast, 16 ukrainlast, 8 poolakat ja 13 leedulast.Ethnic composition of Latvia 2011

Valla külad:

 Küla  Küla tüüp  Elanike arv  Abragciems  ciems  14 (2026) Apšuciems  ciems  245 (2026) Bērzciems  ciems  186 (2026) Engure  ciems  1392 (2026) Ezermuiža  mazciems  67 (2013) Ezernieki  ciems  9 (2026) Klapkalnciems  ciems  253 (2026) Ķesterciems  ciems  386 (2026) Plieņciems  ciems  280 (2026)
Ülejäänud valla elanikud elasid külade koosseisu mitte kuuluvates taludes. 

 Viited 

 Välislingid 

Kaart valla üldplaneeringuga

Kategooria:Läti vallad
Kategooria:Tukumsi piirkond